CELEX: C2007/170/42
Language: hu
Date: 2007-07-21 00:00:00
Title: T-167/05. sz. ügy: Az Elsőfokú Bíróság 2007. június 13-i ítélete – Grether kontra OHIM – Crisgo (FENNEL) ( Közösségi védjegy – Felszólalási eljárás – A FENNEL közösségi ábrás védjegy bejelentése – A korábbi FENJAL közösségi szóvédjegy – Viszonylagos kizáró ok – Összetéveszthetőség hiánya – A 40/94/EK rendelet 8. cikke (1) bekezdésének b) pontja, 73. cikkének második mondata és 74. cikkének (1) bekezdése )

21.7.2007   
            
            
               HU
            
            
               Az Európai Unió Hivatalos Lapja
            
            
               C 170/22
            
         Az Elsőfokú Bíróság 2007. június 13-i ítélete – Grether kontra OHIM – Crisgo (FENNEL)
   (T-167/05. sz. ügy) (1)
   
   („Közösségi védjegy - Felszólalási eljárás - A FENNEL közösségi ábrás védjegy bejelentése - A korábbi FENJAL közösségi szóvédjegy - Viszonylagos kizáró ok - Összetéveszthetőség hiánya - A 40/94/EK rendelet 8. cikke (1) bekezdésének b) pontja, 73. cikkének második mondata és 74. cikkének (1) bekezdése’)
   (2007/C 170/42)
   Az eljárás nyelve: angol
   Felek
   
      Felperes: Grether AG (Binningen, Svájc) (képviselők: kezdetben V. von Bomhard, A. Pohlmann és A. Renck, később V. von Bomhard, A. Pohlmann és T. Dolde, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral, meghatalmazott)
   
      A másik fél a fellebbezési tanács előtti eljárásban, beavatkozó az Elsőfokú Bíróság előtti eljárásban: Crisgo (Thailand) Co., Ltd (Samutsakom, Thaiföld) (képviselők: A. Bensoussan, M. Haas és L. Tellier-Loniewski, ügyvédek)
   Az ügy tárgya
   Az OHIM negyedik fellebbezési tanácsának (az R 250/2002-4. sz. ügyben) a Grether AG és a Crisgo (Thailand) Co., Ltd közötti felszólalási eljárással kapcsolatban 2004. október 14-én hozott határozata ellen benyújtott hatályon kívül helyezés iránti kereset.
   Az ítélet rendelkező része
   
               1)
            
            
               A keresetet elutasítja.
            
         
               2)
            
            
               A felperest kötelezi a költségek viselésére.
            
         
      (1)  HL C 182., 2005.7.23.